lv lv en en en ru es es ru lv fr de lt lv lv lv uz lt hu en lv lv lv hbs_lat ro sl lv lv eo lv fr de lt lv lv lv uz lt hu en lv lv lv hbs_lat ro sl hbs_lat lv lv lv lv en en ru es es ru lv hbs_lat lv lv lv lv eo lv lv en lv lv lv lv lv lv lv lv lv lv lv lv lv lv es es uk lv lv lv eu lv fr lv de lt lv sl en uz lv lv lv sv sl lv lv lv lv de lv lv lv id
Čiekurkalnā neadekvāti vecāki pretojas policijas darbiniekiem - Rīgas pašvaldības policija
Anonīmais tālrunis 67 037 555
Info tālrunis tūristiem 67 181 818
Anonīmais tālrunis 67 037 555
Info tālrunis tūristiem 67 181 818
Čiekurkalnā neadekvāti vecāki pretojas policijas darbiniekiem
Čiekurkalnā neadekvāti vecāki pretojas policijas darbiniekiem
Otrdien, 9. augustā, neilgi pēc pulksten 21.30, patrulējot Čiekurkalna apkaimē, Rīgas pašvaldības policijas Ziemeļu pārvaldes darbinieki pamanīja nepilngadīgu bērnu un divus pieaugušos, kuriem blakus stāvēja vairākas atvērtas alkoholisko dzērienu pudeles. Personas sēdēja pie daudzstāvu mājas uz soliņa un izskatījās reibumā.
Apturot operatīvo transportlīdzekli, likumsargi uzrunāja uz soliņa sēdošās personas un skaidroja apstāšanās iemeslu, ka publiskā vietā aizliegts atrasties ar atvērtiem alkoholiskajiem dzērieniem un tos lietot.
Vīrietis alkohola lietošanu publiskā vietā pamatoja ar Satversmē un Eiropas cilvēktiesību konvencijā paredzētajām tiesībām. Pēc neilga brīža sarunā iesaistījās sieviete, kura palēnināti reaģēja uz notiekošo situāciju.
Abas personas sarunas laikā kļuva agresīvas, mēģinot ieskaidrot, ka nav pārkāpušas likumu un turpināja skaidrot, ka policistiem nav tiesības viņus aizturēt. Savukārt bērns no malas vēroja vecāku neadekvāto uzvedību.
Pēc ilgām pārrunām personas joprojām nereaģēja uz kārtības sargu lūgumu sniegt personas datus, apgalvojot, ka uzvārdu viņiem neesot – esot tikai “tēva vārdi”. Sieviete turpināja lietot alkoholiskos dzērienus likumsargu un bērna klātbūtnē, tādēļ tika pieņemt lēmums sievieti aizturēt. Aizturēšanas brīdī sieviete sāka uzvesties neadekvāti ­– spiedza, bļāva, lamājās ar cieņu aizskarošiem vārdiem un vārtījās pa zemi.
Tāpat vīrietis kategoriski atteicās veikt alkohola koncentrācijas pārbaudi izelpā, lai pārliecinātos par viņa spēju turpināt pildīt bērna aprūpes pienākumus.
Vēlāk notikuma vietā ieradās bērna vecmamma, kura skaidroja, ka sieviete ir viņas meita un pirms pāris gadiem neadekvātās uzvedības dēļ jau tika vesta uz Tvaika ielu. Policisti nepilngadīgo bērnu nodeva vecmammai.
Tika izsaukta Neatliekamās medicīniskās palīdzības dienesta brigāde, kura secināja, ka sievietes hospitalizācija nav nepieciešama. Savukārt vīrietis alkohola reibumā ar velosipēdu gribējis pamest notikuma vietu, un vēlāk tika arī aizturēts, pielietojot fizisku spēku, roku dzelžus un elektrošoku.
Pret katru no vecākiem tika uzsākti trīs administratīvā pārkāpuma procesi, piemērojot naudas sodus. Savukārt bērns nodots vecmammas aprūpē.
Rīgas pašvaldības policija atgādina, ka likuma nezināšana vai kļūdaina izpratne par tiesību normām neatbrīvo no atbildības.
*Attēls no notikuma vietas
Rīgas pašvaldības policija © 2022
Šīs tīmekļvietnes pārzinis ir Rīgas valstspilsētas pašvaldība (Rīgas pašvaldības policija, adrese: Lomonosova iela 12A, Rīga, LV-1019, elektroniskā pasta adrese: rpp@riga.lv). Lietojot šo tīmekļvietni, Jums ir iespēja pieņemt tīmekļvietnes sīkdatņu izveidošanu un iespēja attiekties no tīmekļvietnes sīkdatņu izveidošanas (ja vien Jūsu pārlūkprogramma nav iestatīta nepieņemt sīkdatnes). Jums jāņem vērā, ja atspējosiet noteikti nepieciešamās sīkdatnes, tīmekļvietne nevarēs darboties pilnvērtīgi.
Sīkdatnes šajā tīmekļvietnē var viegli akceptēt vai noraidīt, zemāk izvēloties pieņemt vai noraidīt sīkdatnes.
Papildus informācija par tīmekļvietnes veidotajām sīkdatnēm apskatāma šeit: Lasīt vairāk
Es pieņemu sīkdatnes Es noraidu sīkdatnes